Diari Oficial de la Generalitat Valenciana


Sumari del DOGV 5727, del 25-03-2008 (2008/3169)

RESOLUCIÓ de 10 de març de 2008, del conseller d'Immigració i Ciutadania, per la qual es concedix la novena edició del Premi Generalitat Valenciana - Mariano Martínez: Joventut Valenciana a l'Exterior, corresponent a l'any 2008.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5727

Data del DOGV
:   25-03-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/3169


Data del document
:   10-03-2008

Organisme emissor
:   Conselleria d'Immigració i Ciutadania

Tipus de document
:   Resolució

Anàlisi jurídica

 Descriptors 

:   * jove
    * premi cultural
    * distinció honorífica
    * associació
    * societat sense fins de lucre

RESOLUCIÓ de 10 de març de 2008, del conseller d'Immigració i Ciutadania, per la qual es concedix la novena edició del Premi Generalitat Valenciana - Mariano Martínez: Joventut Valenciana a l'Exterior, corresponent a l'any 2008. [2008/3169]  
El Decret 54/2000, de 25 d'abril, del Govern Valencià (DOGV núm. 3739, de 28 d'abril de 2000) va crear el Premi Generalitat Valenciana - Mariano Martínez: Joventut Valenciana a l'Exterior, a fi de reconéixer i premiar públicament aquelles persones físiques i jurídiques, agrupacions de jóvens, o seccions juvenils de Centres Valencians a l'Exterior, que hagen destacat per la seua tasca a favor de la participació de la joventut en el funcionament intern i en les activitats dels centres valencians a l'exterior, així com per la seua aportació a l'articulació de les relacions intergeneracionals dins d'estos.  
Per Resolució de 29 de novembre de 2007, del conseller d'Immigració i Ciutadania, es va convocar la novena edició del premi, corresponent a l'any 2008. En compliment d'esta i d'acord amb la proposta efectuada pel jurat, una vegada rebudes i estudiades totes les propostes presentades pels centres valencians a l'exterior, resolc:  
Primer  
Concedir el Premi Generalitat Valenciana - Mariano Martínez: Joventut Valenciana a l'Exterior, als següents destinataris:  
- Al Grup Juvenil del Centre Valencià del Perú, per la proposta de la posada en marxa de taller «construcció de falles valencianes», l'objectiu del qual és l'elaboració d'una falla valenciana, que permetrà la difusió de les festes falleres a Perú.  
- Al Grup Juvenil Luna de Valencia del Centre Valencià Virgen de los Desamparados de San Luis (Argentina), per l'interés i la voluntat de participar en activitats del centre, realitzant activitats de difusió de la cultura valenciana a través de mitjans de comunicació, treballant per a emetre un butlletí informatiu local.  
Segon  
L'assignació econòmica del premi serà de 1.550 euros per al grup juvenil del Centre Valencià del Perú i de 1.550 euros per al grup juvenil Luna de Valencia del Centre Valencià de San Luis, que es faran efectives d'acord amb els articles 4 i 5 de la Resolució de 29 de novembre de 2007, del conseller d'Immigració i Ciutadania de la Generalitat Valenciana, per la qual es convoca este premi.  
Tercer  
Contra esta resolució, que posa fi a la via administrativa, es pot interposar recurs de reposició davant del mateix òrgan que ha dictat l'acte, en el termini d'un mes comptador des de l'endemà de la publicació, de conformitat amb el que establixen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, en la redacció que dóna la Llei 4/1999, de 13 de gener, o bé recurs contenciós administratiu davant de la sala contenciosa administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació, de conformitat amb el que establixen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
Tot això sense perjudici que s'utilitze qualsevol altra via que es considere oportuna.  
València, 10 de març de 2008.- El conseller d'Immigració i Ciutadania: Rafael Blasco Castany.